Babelscape/SREDFM huggingface dataset:
Στοά της Ηχούς

Η Στοά της Ηχούς βρίσκεται μέσα στο ιερό χώρο της Άλτεως της Αρχαίας Ολυμπίας και αποτελούσε το ανατολικό όριό της.
Βάλντι

Ο Βάλντι ("Waldi") ήταν η πρώτη επίσημη μασκότ των Ολυμπιακών Αγώνων. Δημιουργήθηκε για τους Θερινούς Ολυμπιακούς Αγώνες του 1972 στο Μόναχο. Ήταν ένα ντακσχουντ (είδος γερμανικού κυνηγετικού σκύλου), δημοφιλή ράτσα στη Γερμανία. Η πορεία του μαραθωνίου σχεδιάστηκε για να ενσωματώσει το σχεδιασμό του Βάλντι, και κατά τη φάση της κατασκευής του Ολυμπιακού σταδίου και χωριού του 1972. Χρησιμοποιήθηκε επίσης σε ανεπίσημες σατιρικές αφίσες.
Ολυμπιακό δίπλωμα

Το Ολυμπιακό δίπλωμα είναι ένα πιστοποιητικό που απονέμεται στις οκτώ πρώτες θέσεις των Ολυμπιακών Αγώνων. Ενώ οι τρεις πρώτοι νικητές λαμβάνουν μετάλλια από τους Ολυμπιακούς Αγώνες του 1896, το 1949 υιοθετήθηκε η απονομή διπλωμάτων για τους αθλητές της τέταρτης, πέμπτης και έκτης θέσης και το 1981 προστέθηκαν και για την έβδομη και όγδοη θέση εφόσον τερμάτισαν

Το δίπλωμα είναι χαραγμένο και υπογράφεται από αυτόματη μηχανή με τις υπογραφές του Προέδρου της Διεθνούς Ολυμπιακής Επιτροπής και τον επικεφαλής της οργανωτικής επιτροπής για κάθε Αγώνα. Ο σχεδιασμός του διπλώματος, όπως και ο σχεδιασμός των Ολυμπιακών μεταλλίων, θα πρέπει να εγκεκριμένος από τη ΔΟΕ. Ένας αθλητής που λαμβάνει ένα δίπλωμα και στη συνέχεια υφίσταται κυρώσεις για παραβιάσεις του Κώδικα Δεοντολογίαςτης ΔΟΕ, του Παγκόσμιου Κώδικα Αντι-ντόπινγκ, ή αντίστοιχων θεσμών, πρέπει να επιστρέψει το δίπλωμα στη ΔΟΕ.
Κυστικέρκωση

Η Κυστικέρκωση είναι μια μόλυνση των ιστών που προκαλείται από μια προνύμφη (κυστίκερκος) του πλατυέλμινθα σκώληκα ταινία των χοίρων ("Taenia solium"). Οι άνθρωποι εμφανίζουν λίγα ή καθόλου συμπτώματα για χρόνια, αναπτύσσουν ανώδυνα συμπαγή εξογκώματα ενός ή δύο εκατοστών περίπου στο δέρμα και στους μύες, ή παρουσιάζουν νευρολογικά συμπτώματα, εάν επηρεαστεί ο εγκέφαλος. Μετά από μήνες ή χρόνια, τα εξογκώματα αυτά γίνονται επώδυνα, πρήζονται και έπειτα ανοίγουν. Στις αναπτυσσόμενες χώρες αυτήν είναι η πιο συνηθισμένη αιτία επιληψίας.
Στράτος Γιδόπουλος

Ο Στράτος Γιδόπουλος (1941) είναι Έλληνας πρώην ποδοσφαιριστής, αθλητικός παράγοντας και επιχειρηματίας νυχτερινών κέντρων.
Napalm Death

Οι Napalm Death είναι ένα αγγλικό grindcore συγκρότημα, το οποίο σχηματίστηκε το 1981 στο Μέριντεν της Αγγλίας. Θεωρούνται ένα από τα πρώτα συγκροτήματα του είδους και υπήρξαν ιδιαίτερα επιδραστικοί με το άλμπουμ ""Scum" του 1987.

Σύμφωνα με το Βιβλίο Γκίνες, το τραγούδι τους "You Suffer"" είναι το συντομότερο κομμάτι στην ιστορία της μουσικής, αφού διαρκεί μόλις 1,316 δευτερόλεπτα.
Νικόλαος Μπουντούρης

Ο Νικόλαος Μπουντούρης (1805 - 6 Ιανουαρίου 1868) ήταν Έλληνας αγωνιστής της επανάστασης του 1821, κτηματίας και πολιτικός.
Βασίλειος Βουδούρης

Ο Βασίλειος Βουδούρης (1840 - 19 Νοεμβρίου 1910) ήταν Έλληνας επιχειρηματιας, κτηματίας και πολιτικός που διετέλεσε πρόεδρος της Βουλής των Ελλήνων.
A Passion Play

Το A Passion Play είναι το έκτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 6 Ιουλίου του 1973 μέσω της δισκογραφικής εταιρίας "Chrysalis Records".
Πούμσε

Τα Πούμσε ("poomsae") ή φόρμες, αποτελούν μέρος της εκπαιδευτικής ύλης του Κορεάτικου αθλήματος Τάε Κβον Ντο . Πρόκειται για έναν προκαθορισμένο συνδιασμό τεχνικών (χεριών και ποδιών) που εκτελούνται στον αέρα χωρίς αντίπαλο και επαφή.
Προγκρές Μ-55

Το Προγκρές Μ-55 (η NASA το ονόμασε Progress 20 ή 20P) ήταν ρωσικό μη επανδρωμένο διαστημόπλοιο που εκτοξεύτηκε το 2005 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ και είχε αριθμό σειράς 355. Μετέφερε στον σταθμό τρόφιμα, νερό και οξυγόνο για το πλήρωμα, καθώς και εξοπλισμό για την διεξαγωγή επιστημονικής έρευνας.
Νίκος Ίκαρης

Ο Νίκος Ίκαρης (1915 - 1994) ήταν Έλληνας γλύπτης με οικογενειακό επίθετο Αϊβαλιώτης.
Breaking the Fourth Wall

Το Breaking the Fourth Wall είναι τριπλό, ζωντανά ηχογραφημένο άλμπουμ και διπλό DVD του αμερικάνικου progressive metal συγκροτήματος Dream Theater, το οποίο κυκλοφόρησε στις 30 Σεπτεμβρίου 2014 μέσω της εταιρίας "Roadrunner Records". 

Η σκηνοθεσία πραγματοποιήθηκε από τον Φρανσουά Λαμορό και στην συναυλία συμμετείχε η ορχήστρα και η χορωδία του "Berklee College of Music".

Το άλμπουμ σκαρφάλωσε στο Top-30 των γερμανικών τσαρτ και την κορυφή των φινλανδικών και σουηδικών τσαρτ των DVD.
Προγκρές Μ-56

Το Προγκρές Μ-56 (η NASA το ονόμασε Progress 21 ή 21P) ήταν ρωσικό μη επανδρωμένο διαστημόπλοιο τύπου Προγκρές-Μ που εκτοξεύτηκε το 2006 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, οξυγόνο, νερό καθώς και επιστημονικό εξοπλισμό για την διεξαγωγή ερευνών. Το συγκεκριμένο διαστημόπλοιο είχε αριθμό σειράς 356.
Ουάνγκ Μανγκ

Ο Ουάνγκ Μανγκ ("王莽", 12 Δεκεμβρίου 45 π.Χ. - 6 Οκτωβρίου 23) ήταν αξιωματούχος της δυναστείας Χαν που κατέλαβε τον θρόνο και ίδρυσε τη δυναστεία Σιν, κυβερνώντας από το 9 έως το 23 μ.Χ. Η δυναστεία των Χαν αποκαταστάθηκε μετά την ανατροπή του και η διακυβέρνησή του σηματοδοτεί το διαχωρισμό της δυναστείας των δυτικών Χαν (πριν τη δυναστεία Σιν) και των ανατολικών Χαν (μετά τη δυναστεία Σιν). 

Διαδέχτηκε στον θρόνο τον αυτοκράτορα Ρούτσι (7-9 μ.Χ).
Δημοσθένης Δημοσθενόπουλος

Ο Δημοσθένης Δημοσθενόπουλος (γενν. 1929) είναι Έλληνας δικηγόρος και πολιτικός, ιδρυτικό μέλος της Ένωσης Κέντρου και αργότερα του ΠΑΣΟΚ. Διετέλεσε βουλευτής Καβάλας, υφυπουργός Οικονομικών και Εθνικής Οικονομίας και διοικητής της Γενικής Τράπεζας.
Live at Luna Park

Το Live at Luna Park είναι τριπλό, ζωντανά ηχογραφημένο άλμπουμ και διπλό DVD του αμερικάνικου progressive metal συγκροτήματος Dream Theater, το οποίο κυκλοφόρησε στις 5 Νοεμβρίου 2013 μέσω της εταιρίας "Eagle Rock Entertainment". 

Η σκηνοθεσία του βίντεο έγινε από τον Μάικ Λέοναρντ και η παραγωγή του από την Over The Edge Productions.

Η ηχογράφηση του πραγματοποιήθηκε τον Αύγουστο του 2013 στο "Luna Park Stadium" του Μπουένος Άιρες και το DVD περιλαμβάνει και σκηνές από τα παρασκήνια των συναυλιών.

Αυτό ήταν το πρώτο ζωντανά ηχογραφημένο άλμπουμ του συγκροτήματος στο οποίο συμμετείχε ο ντράμερ Μάικ Μαντσίνι.

Το DVD σκαρφάλωσε στην κορυφή των DVD-Charts στις Ηνωμένες Πολιτείες, την Φινλανδία και την Σουηδία, ενώ το άλμπουμ μπήκε στο Top-20 στην Γερμανία.
Γιασάρ Κεμάλ

Ο Γιασάρ Κεμάλ ("Yaşar Kemal", πραγματικό όνομα: Κεμάλ Σαντίκ Γκιοκτσελί, "Kemal Sadık Gökçeli", 6 Οκτωβρίου 1923 - 28 Φεβρουαρίου 2015) ήταν ένας από τους πιο σημαντικούς συγγραφείς της Τουρκίας. Τιμήθηκε με πολλά λογοτεχνικά βραβεία και το 1973 προτάθηκε για το Νόμπελ Λογοτεχνίας.

Για τις πεποιθήσεις του και την πολιτική του δράση φυλακίστηκε τρεις φορές: το 1966, το 1971 και το 1997 (με αναστολή). Το 1950 είχε επίσης κατηγορηθεί για κομμουνιστική προπαγάνδα αλλά αθωώθηκε.
IG Group

Η IG Group είναι διεθνής εταιρεία παροχής υπηρεσιών online χρηματιστηριακών συναλλαγών με έδρα το Ηνωμένο Βασίλειο. Προσφέρει χρηματοοικονομικές υπηρεσίες αποκλειστικά μέσω εκτέλεσης εντολών, καθώς και υπηρεσίες στοιχηματισμού σε ανοίγματα τιμών χρηματοοικονομικών εργαλείων με μόχλευση (leveraged spread betting) και συμβολαίων επί διαφοράς (CFD) σε περισσότερες από 10.000 χρηματοοικονομικές αγορές. Οι υπηρεσίες αυτές περιλαμβάνουν συναλλαγές τίτλων μετοχών, χρηματιστηριακών δεικτών, forex και εμπορευμάτων. Η εταιρεία είναι εισηγμένη στο Χρηματιστήριο του Λονδίνου και συμπεριλαμβάνεται στο δείκτη FTSE 250.
Διαμαντής Αξιώτης

Ο Διαμαντής Αξιώτης (γενν. 1942) είναι Έλληνας ποιητής και συγγραφέας. Ζει και εργάζεται στην Καβάλα. Το 2003 εξέδωσε την Ανθολογία "Καβάλα, μια πόλη στη λογοτεχνία", ένας τόμος στις σελίδες του οποίου συναντώνται κείμενα που αφορούν στην πόλη, από την εποχή των πρώτων ονομασιών και περιηγήσεών της μέχρι τις μέρες μας. Υπήρξε μέλος του συμβουλίου του Συνδέσμου Φίλων Γραμμάτων και Τεχνών, της Δημοτικής Βιβλιοθήκης Καβάλας, καθώς και της συντακτικής επιτροπής των λογοτεχνικών περιοδικών "Σκαπτή Ύλη" και "Υπόστεγο". Κείμενό του από το διήγημα "Η Άννα του κλήδονα" έχει συμπεριληφθεί από το Υπουργείο Εθνικής Παιδείας και Θρησκευμάτων στα αναγνωστικά της Β΄ Γυμνασίου, στη διδακτέα ύλη των κειμένων της Νεοελληνικής Λογοτεχνίας.
TeleTrade

Ο Όμιλος TeleTrade παρέχει υπηρεσίες ηλεκτρονικών συναλλαγών με έδρα την Κύπρο, διευκολύνοντας την πρόσβαση στην αγορά ξένου συναλλάγματος. Τα χρηματοπιστωτικά μέσα που προσφέρει περιλαμβάνουν Forex και CFDs σε μετοχές, μέταλλα και συμβόλαια μελλοντικής εκπλήρωσης. Οι πελάτες της εταιρείας διεξάγουν τις συναλλαγές τους μέσω των ηλεκτρονικών πλατφορμών MetaTrader 4, MetaTrader 4 MultiTerminal και MetaTrader 5.

Εκτός από τις υπηρεσίες συναλλαγών, η εταιρεία παρέχει εκπαίδευση στους συναλλασσόμενους, όπως και εργαλεία έρευνας της αγοράς, ημερήσια επισκόπηση και ανάλυση των χρηματοπιστωτικών αγορών.
Κάισα Έκις Έκμαν

Η Κάισα Έκις Έκμαν (σουηδικά: "Kajsa Ekis Ekman", 1980) είναι Σουηδή δημοσιογράφος και συγγραφέας. Το έργο της εστιάζει κυρίως στα δικαιώματα των γυναικών, την οικονομική κρίση και τον Μαρξισμό.

Γεννήθηκε στη Στοκχόλμη και έχει πραγματοποιήσει μεταπτυχιακές σπουδές στην λογοτεχνία στο πανεπιστήμιο του Södertörn. Εργάζεται ως δημοσιογράφος στην Dagens Nyheter, την πρώτη σε κυκλοφορία καθημερινή εφημερίδα της Σουηδίας, καθώς και στην εφημερίδα ETC. Πολιτικά ανήκει στον αριστερό χώρο.

Έχει εκδόσει δύο βιβλία, το "Varat och varan" (2010), στο οποίο πραγματεύεται ζητήματα σχετικά με το τράφικινγκ και την παρένθετη μητρότητα, και την "Κλεμμένη Άνοιξη" (Εκδόσεις Κέδρος, 2014) που αφορά την οικονομική κρίση όπως η ίδια την βίωσε κατά τη διάρκεια της δίχρονης παραμονής της στην Αθήνα. Το 2014 τιμήθηκε με το βραβείο Lars Johan Hierta για το βιβλίο της "Κλεμμένη Άνοιξη".

Κατοικεί στη Στοκχόλμη.
Δημήτρης Κρεμαστινός

Ο Δημήτρης Κρεμαστινός (Χάλκη Δωδεκανήσου, 1 Μαΐου 1942 - Αθήνα, 8 Μαΐου 2020) ήταν Έλληνας ιατρός, καθηγητής Καρδιολογίας του Πανεπιστημίου Αθηνών, μέλος της Ευρωπαϊκής Ακαδημίας Επιστημών και Τεχνών. Είχε διατελέσει υπουργός Υγείας και Πρόνοιας και Κοινωνικών Ασφαλίσεων, Πρόεδρος της Διαρκούς Επιτροπής Κοινωνικών Υποθέσεων της Βουλής των Ελλήνων και το 2015 εξελέγη Αντιπρόεδρος της Βουλής των Ελλήνων. Είχε εκλεγεί βουλευτής στα Δωδεκάνησα με το ΠΑΣΟΚ και τη Δημοκρατική Συμπαράταξη ΠΑΣΟΚ-ΔΗΜ.ΑΡ. Υπήρξε προσωπικός ιατρός του Ανδρέα Παπανδρέου.
Εκστρατεία της Χίου

Η Εκστρατεία της Χίου ήταν μία προσπάθεια του τακτικού ελληνικού στρατού καθώς και άτακτων στρατιωτικών τμημάτων για την απελευθέρωση της Χίου, από τον Οκτώβριο του 1827 ως τον Μάρτιο του 1828. Τον εφοδιασμό και τη χρηματοδότηση της εκστρατείας ανέλαβε η Επιτροπή των Χίων.

Οι Έλληνες τους τελευταίους μήνες του 1827 ξεκίνησαν στρατιωτικές επιχειρήσεις στη Χίο, την Κρήτη και την ανατολική και δυτική Ελλάδα. Αυτό συνέβη γιατί ανησυχούσαν πολύ ότι μεγάλες περιοχές θα έμεναν εκτός του νέου υπό διαμόρφωση ελληνικού κράτους, περιοχές μάλιστα που είχαν επαναστατήσει και είχαν υποστεί πολλά δεινά κατά τη διάρκεια της Ελληνικής Επανάστασης.
The Great Southern Trendkill

Το The Great Southern Trendkill είναι το όγδοο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 7 Μαΐου του 1996 από την "EastWest".
Ζάρα Βάγκενκνεχτ

Η Ζάρα Βάγκενκνεχτ ("Sahra Wagenknecht", 16 Ιουλίου 1969) είναι Γερμανίδα πολιτικός, αντιπρόεδρος του γερμανικού κόμματος Η Αριστερά. Είναι μέλος της Μπούντεσταγκ.
Λευκοτσικνιάς

Ο Λευκοτσικνιάς είναι παρυδάτιο πτηνό της οικογενείας των Ερωδιιδών, ένας από τους ερωδιούς που απαντούν και στον ελλαδικό χώρο. Η επιστημονική ονομασία του είδους είναι "Egretta garzetta" και περιλαμβάνει 2 υποείδη. 

Στην Ελλάδα απαντά το υποείδος "Egretta garzetta garzetta" (Linnaeus, 1766).
Vapor Trails

Το Vapor Trails είναι το 17ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 14 Μαΐου του 2002 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Αυτός ήταν ο πρώτος δίσκος του συγκροτήματος μετά την αποχή τους από την ενεργό δράση μετά τα προβλήματα που αντιμετώπισε ο ντράμερ Νιλ Πιρτ από τους θανάτους της κόρης και της συζύγου του σε διάστημα ενός έτους. Για την προώθηση του άλμπουμ πραγματοποίησαν την πρώτη τους περιοδεία μετά από έξι χρόνια, με 66 συναυλίες στην Βόρεια Αμερική από τον Ιούνιο μέχρι το Νοέμβριο του 2002.

Το ""Vapor Trails" ανέβηκε στην τρίτη θέση των τσαρτ του Καναδά και την έκτη θέση στους καταλόγους επιτυχιών του Billboard, για να βραβευθεί ως χρυσό στην πατρίδα του συγκροτήματος.

Το τραγούδι "Ghost Rider" αφιερώθηκε στο Νιλ Πιρτ μετά τα ταξίδια του στις Ηνωμένες Πολιτείες και τον Καναδά.

Η απογοήτευση του συγκροτήματος από την μίξη του δίσκου, τους οδήγησε στην επανέκδοση του με νέα μίξη ως "Vapor Trails Remixed"" στις 27 Σεπτεμβρίου 2013, η οποία ανέβηκε στο Top-40 του Billboard.
Βασίλης Παπαγιάννης

Ο Βασίλης Παπαγιάννης (Κασσάνδρεια, 2 Νοεμβρίου 1945 - Θεσσαλονίκη, 22 Μαρτίου 2016), του Ξενοφώντος, ήταν Έλληνας οικονομολόγος και πολιτικός. Είχε διατελέσει βουλευτής και υφυπουργός του ΠΑΣΟΚ, καθώς και διοικητής κρατικών οργανισμών.
Πατρίκ Μουρατογκλού

Ο Πατρίκ Μουρατογκλού ("Patrick Mouratoglou"), γεννημένος στις 8 Ιουνίου 1970, είναι Γάλλος προπονητής του τένις, ο οποίος έγινε γνωστός με την ίδρυση της δικής του ακαδημίας τένις το 1996, σε συνεργασία με τον Μπομπ Μπρετ. Είναι πρόεδρος του "holding" MCD, Mouratoglou Club Développement, η έδρα του οποίου βρίσκεται στο Τιβερνάλ-Γκιρνιόν στο νομό των Υβελίν.

Ήταν ιδιαιτέρως ελπιδοφόρος αθλητής στην κατηγορία των νέων, ωστόσο δεν έφτασε ποτέ να αγωνιστεί σε επαγγελματικό επίπεδο.

Μεταξύ άλλων, διετέλεσε προπονητής των Αραβάν Ρεζάι, Αναστασία Παβλιουτσένκοβα, του Βούλγαρου Γκριγκόρ Ντιμιτρόφ, καθώς και του Μάρκου Παγδατή.

Αυτό τον καιρό τελεί προπονητής του Ζερεμί Σαρντί και της Σερένα Γουίλιαμς από το Τουρνουά του Γουίμπλεντον του 2012.

Είναι γιος του επιχειρηματία Παρίς Μουρατογκλού, προέδρου και ιδρυτή της EDF %C3%89nergies Nouvelles.
Η μάχη του Γκιαούρη και του Χασάν

Η μάχη του Γκιαούρη και του Χασάν είναι ένα από τα κορυφαία πρώιμα έργα ζωγραφικής του Ευγένιου Ντελακρουά που απεικονίζουν μάχες. Ο πίνακας είναι εμπνευσμένος από το ποίημα του Λόρδου Μπάιρον "Ο Γκιαούρης". Ο Μπάιρον έγραψε το ποίημα το 1813 και μεταφράστηκε στα γαλλικά το 1824, το έτος κατά το οποίο ο Μπάιρον πέθανε στην Ελλάδα αγωνιζόμενος στον αγώνα για την ελληνική ανεξαρτησία από τους Τούρκους. Ο Ντελακρουά τελείωσε τον πίνακα δυο χρόνια αργότερα, το 1826, προορίζοντάς τον για μια παρισινή έκθεση προς όφελος του ελληνικού σκοπού. 

Το γενικό θέμα περιλαμβάνει πάθος για εκδίκηση, και πάλη μεταξύ δυο διαφορετικών κόσμων σε ένα εξωτικό πεδίο μάχης, την Οθωμανική Ελλάδα. Ο πίνακας απεικονίζει την δραματική κορύφωση του ποιήματος όταν ο γκιαούρης -δηλαδή ο άπιστος- εκδικείται το θάνατο της ερωμένης του από τα χέρια του Τούρκου Χασάν.

Ο πίνακας είναι λάδι σε μουσαμά, έχει διαστάσεις 58 × 71 cm και εκτίθεται στο Art Institute of Chicago.
Άντονι Πέρκινς

Ο Άντονι Πέρκινς ("Anthony Perkins", 4 Απριλίου 1932 – 12 Σεπτεμβρίου 1992) ήταν Αμερικανός ηθοποιός. Είναι διάσημη η ερμηνεία του στο ρόλο του Νόρμαν Μπέιτς στην ταινία Ψυχώ του Άλφρεντ Χίτσκοκ.
Live At Montreux 1982 And 1985

Το Live At Montreux 1982 And 1985 είναι διπλό, ζωντανά ηχογραφημένο άλμπουμ του αμερικάνικου blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 20 Νοεμβρίου του 2001 μέσω της δισκογραφικής εταιρείας "Epic Records".

Η ηχογράφηση του πρώτου μέρους του άλμπουμ πραγματοποιήθηκε στις 17 Ιουλίου 1982 στο φεστιβάλ τζαζ του Μοντρέ της Ελβετίας, ενώ το δεύτερο μέρος ηχογραφήθηκε στις 15 Ιουλίου 1985 στα πλαίσια του ίδιου φεστιβάλ.

Τρία χρόνια μετά την κυκλοφορία του άλμπουμ, στις 14 Σεπτεμβρίου 2004, το ""Live At Montreux 1982 And 1985" εκδόθηκε σε μορφή DVD, μαζί με το ντοκιμαντέρ "Success in Disguise"".
Αθανάσιος Ξαρχάς

Ο Αθανάσιος Ξαρχάς είναι Έλληνας δικηγόρος και πολιτικός.

Γεννήθηκε το 1931 στον Παλαμά Φθιώτιδας. Σπούδασε νομικά στο Πανεπιστήμιο Αθηνών.

Εξελέγη βουλευτής Φθιώτιδας με τη Νέα Δημοκρατία από το 1981 έως το 1993, ενώ διετέλεσε υπουργός Εμπορίου από τον Απρίλιο του 1990 μέχρι τον Αύγουστο του 1991, κατά τη διάρκεια της κυβέρνησης Μητσοτάκη.
Φώτης Χατζημιχάλης

Ο Φώτης Χατζημιχάλης (1957) είναι Έλληνας πολιτικός. Έχει διατελέσει γραμματέας της Νεολαίας ΠΑΣΟΚ, βουλευτής, υφυπουργός και περιφερειάρχης. Σήμερα είναι πρόεδρος του Ινστιτούτου Γεωπονικών Επιστημών (ΙΓΕ).
Γρηγόρης Νιώτης

Ο Γρηγόρης Νιώτης (16 Δεκεμβρίου 1949) είναι Έλληνας δικηγόρος και πολιτικός. Έχει διατελέσει νομάρχης, βουλευτής και υφυπουργός με το ΠΑΣΟΚ, καθώς και αντιπρόεδρος της Βουλής των Ελλήνων.
Απόστολος Βεσυρόπουλος

Ο Απόστολος Βεσυρόπουλος (1966) είναι Έλληνας πολιτικός, βουλευτής Ημαθίας της Νέας Δημοκρατίας και υφυπουργός Οικονομικών.
Οδός Πανεπιστημίου

Η Οδός Πανεπιστημίου είναι ιστορικός δρόμος στην 1η δημοτική ενότητα της πόλης της Αθήνας. Εντάσσεται στο ρυμοτομικό πλέγμα του πολεοδομικού σχεδίου που εφαρμόστηκε βόρεια της παλαιάς πόλης, αναπτυσσόμενη περιμετρικά του ιστορικού κέντρου και παραλλήλως της Ακαδημίας και της Σταδίου. 

Είναι μονής κατεύθυνσης από το 2002, με φορά νότια-βόρεια. Έχει συνολικό μήκος 1,2 χιλιομέτρων, με έξι λωρίδες κυκλοφορίας, πέντε για την κίνηση των οχημάτων και μία αντίστροφης κυκλοφορίας για τα μέσα μεταφοράς.
What a Terrible World, What a Beautiful World

Το "What a Terrible World, What a Beautiful World" είναι το έβδομο άλμπουμ των The Decemberists. Κυκλοφόρησε στις 20 Ιανουαρίου 2015. Ο τίτλος του άλμπουμ αναφέρεται στο τραγούδι "12/17/12". Την ημέρα αυτή ο Μπαράκ Ομπάμα έκανε την ομιλία του για την επίθεση στο σχολείο Σάντι Χουκ. Ο τίτλος του άλμπουμ εκφράζει τα πικρά συναισθήματα του Colin Meloy για την επίθεση που ήρθαν σε σύγκρουση με την χαρούμενη προσωπική του ζωή.
Καθαρτόμορφα

Τα Καθαρτόμορφα είναι τάξη πτηνών που περιλαμβάνει τους κόνδορες, τους Γύπες του Νέου Κόσμου και τις εξαφανισμένες Τερατορνιθίδες, τα μεγαλύτερα πετούμενα πουλιά. Μερικές φορές αυτά τα αρπακτικά κατατάσσονται στην τάξη Αετόμορφα, αλλά τώρα θεωρούνται μια ξεχωριστή μα κοντινά συγγενική τάξη. 

Είναι πουλιά με ολόμαυρο φτέρωμα και φαλακρό κεφάλι. Εξαίρεση αποτελεί ο βασιλικός γύπας ("Sarcoramphus papa"), που έχει ασπρόμαυρο φτέρωμα και πολύχρωμο κεφάλι.
Ιωάννης Ηλιάκης

Ο Ιωάννης Ηλιάκης (18... - 1944) ήταν Έλληνας στρατιωτικός και συγγραφέας.
Ταξίδι μιας μεγάλης μέρας μέσα στη νύχτα

Το Ταξίδι μιας μεγάλης μέρας μέσα στη νύχτα (αγγλικά: "Long Day's Journey into Night") είναι τίτλος θεατρικού έργου του Ευγένιου Ο'Νηλ το οποίο περιέχει αυτοβιογραφικά στοιχεία. Γράφτηκε το 1912, αλλά ο συγγραφέας ζήτησε να παιχτεί 25 χρόνια μετά τον θάνατό του, κερδίζοντας το 4ο του βραβείο Πούλιτζερ για το έργο αυτό, μεταθανάτια το 1957 -είχε πεθάνει το 1953-. Ο «πατέρας» του σύγχρονου αμερικανικού θεάτρου αποκάλυπτε όσα σημάδεψαν τη νιότη του και επέδρασαν σ’ όλη τη ζωή του. Η μητέρα του διέφευγε από τα οικογενειακά προβλήματα με τη χρήση ναρκωτικών ουσιών. Ο εγωιστής, τσιγκούνης ηθοποιός πατέρας του νοιαζόταν μόνο για το χρήμα και όχι για την υγεία, τη μόρφωση, τη ζωή των δύο γιων του. Ο πρωτότοκος γιος, αυτοκαταστροφικός χαρακτήρας, έβρισκε παρηγοριά στο ποτό και τις πόρνες, πάθη στα οποία ώθησε και τον αδερφό του, Έντμοντ, στο έργο. 

Το έργο είναι γνωστό επίσης και ως Το μακρύ ταξίδι της μέρας μέσα στη νύχτα.
Τα Μυαλά που Κουβαλάς

Τα Μυαλά που Κουβαλάς (αγγλικά: "Inside Out") είναι αμερικανική ταινία κινουμένων σχεδίων παραγωγής 2015. Τη σκηνοθεσία ανέλαβε ο Πιτ Ντόκτερ και το σενάριο έγραψαν ο ίδιος και οι Μεγκ Λεφόβ και Τζος Κούλεϊ. Είναι η 15η ταινία της Pixar. Τις φωνές τους δανείζουν οι Έιμι Πόλερ, Φίλις Σμιθ, Ρίτσαρντ Κάιντ, Λούις Μπλακ, Μπίλ Χέιντερ και Μίντι Κάλινγκ. 

Η ταινία έκανε πρεμιέρα στις 18 Μαΐου 2015 στις Κάνες και κυκλοφόρησε στους κινηματογράφους στις 19 Ιουνίου και σε μορφή 3D. Στην Ελλάδα διανεμήθηκε στις 3 Σεπτεμβρίου από την εταιρία feelgood.
Καντόνι Βασιλείας - επαρχία

Το Καντόνι Βασιλείας - επαρχία (Γερμανικά: "Kanton Basel-Landschaft", Γαλλικά: "Canton de Bâle-Campagne") είναι ένα από τα 26 Ελβετικά καντόνια. Βρίσκεται στη βόρεια Ελβετία και συνορεύει με τα καντόνια Μπάζελ-Στατ, Σόλοτουρν, Ζουρά, Άαργκαου καθώς επίσης με το ομοσπονδιακό κρατίδιο της Γερμανίας, Βάδη-Βυρτεμβέργη και με την περιοχή της Αλσατίας στην Γαλλία.
Η Μπάζελ-Λάντσαφτ εντάχθηκε στην Ελβετική Συνομοσπονδία το 1501 και ήταν μεταξύ 1803 και 1814 ένα από τα έξι direcorial καντόνια της Ελβετικής Συνομοσπονδίας του Ναπολέοντα.
Η πλειονότητα των κατοίκων της Βασιλείας - επαρχία μιλάει Γερμανικά. Έχει έκταση 517,56 τ.χλμ. και πληθυσμό 281.112 κατοίκους (Ιούνιος 2014). 
thumb|200px|left|Το παλιό δημαρχείο της πρωτεύουσας του καντονιού, Λίσταλ

Η πρωτεύουσα του καντονιού είναι το Λίσταλ.
Ισαάκ Κίζε Τελέν

Ο Ισαάκ Κίζε Τελέν (γεννημένος στις 24 Ιουνίου 1992 στο Έρεμπρο της Σουηδίας) είναι Σουηδός διεθνής ποδοσφαιριστής, ο οποίος αγωνίζεται στην θέση του επιθετικού για λογαριασμό της Ζιροντέν Μπορντό.
Ιλούλα

Η Ιλούλα "(Ilula)", είναι η διοικητική πρωτεύουσα και Τμήμα της Περιοχής Κιλόλο "(Kilolo District)" στην Περιφέρεια Ιρίνγκα "(Iringa Region)" της Τανζανίας. Η Ιλούλα "(Ilula)", απέχει 50 χλμ. (περίπου 90 λεπτά με τα τοπικά "mini-bus") βορειοανατολικά της Ιρίνγκα, στην κεντρική οδό η οποία ενώνει το Νταρ ες Σαλαάμ με την Ζάμπια.

Σύμφωνα με την Εθνική Απογραφή της Τανζανίας του 2002, ο πληθυσμός στο Τμήμα ήταν 28.117 άτομα. Στην πόλη βρίσκεται το Λουθηρανικό Νοσοκομείο της Ιλούλα "(Ilula Lutheran Hospital)". το οποίο λειτουργεί από τους Λουθηρανούς.
Περιοχή Νζέγκα

Η Περιοχή Νζέγκα "(Nzega District)", είναι μία από τις επτά περιοχές στην Περιφέρεια Ταμπόρα "(Tabora Region)" της Τανζανίας. Στα βόρεια συνορεύει με την Περιφέρεια Σινυάνγκα "(Shinyanga Region)", στα νότια και νοτιοδυτικά με την Περιοχή Ουυούι "(Uyui District)" και ανατολικά με την Περιοχή Ιγκούνγκα "(Igunga District)". Η διοικητική της έδρα, είναι στην πόλη Νζέγκα "(Nzega)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Νζέγκα "(Nzega District)", ήταν 417.097 άτομα. 

Σύμφωνα με την Εθνική Απογραφή της Τανζανίας του 2012, ο πληθυσμός στην Περιοχή Νζέγκα "(Nzega District)", ήταν 502.252 άτομα.
Περιοχή Ουράμπο

Η Περιοχή Ουράμπο "(Urambo District)", είναι μία από τις επτά περιοχές στην Περιφέρεια Ταμπόρα "(Tabora Region)" της Τανζανίας. Στα βόρεια συνορεύει με την Περιοχή Καλιούα "(Kaliua District)", ανατολικά με την Περιοχή Ουυούι "(Uyui District)", νοτιοανατολικά από την Περιοχή Σικόνγκε "(Sikonge District)" και νοτιοδυτικά με την Περιφέρεια Κατάβι "(Katavi Region)". Η διοικητική έδρα είναι στην πόλη Ουράμπο "(Urambo)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Ουράμπο "(Urambo District)" ήταν 370.796 άτομα.

Μεταξύ του 2002 και του 2012, η Περιοχή Καλιούα "(Kaliua District)" αποσπάστηκε από την Περιοχή Ουράμπο "(Urambo District)". Αυτός είναι και ο λόγος για την μείωση του πληθυσμού στην Περιοχή Ουράμπο αυτή την περίοδο. Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ουράμπο "(Urambo District)" ήταν 192.781 άτομα.
Τασία Χριστοδουλοπούλου

Η Τασία Χριστοδουλοπούλου (Αναστασία Χριστοδουλοπούλου) είναι νομικός και πολιτικός.
Dissidia 012 Final Fantasy

Το Dissidia 012 Final Fantasy (ιαπωνικά: ディシディア デュオデシム ファイナルファンタジー, Χέπμπορν: "Dishidia Dyuodeshimu Fainaru Fantajī", προφορά: "Dissidia Duodecim Final Fantasy") είναι βιντεοπαιχνίδι δράσης ρόλων που εκδόθηκε από τη Square Enix και αναπτύχθηκε από το 1ο Τμήμα Παραγωγής της. Το παιχνίδι λειτουργεί ως remake αλλά και prequel του "Dissidia Final Fantasy", καθώς περιλαμβάνει τα γεγονότα που συνέβησαν πριν αυτό. Κυκλοφόρησε στην Ιαπωνία στις 3 Μαρτίου του 2011 και στη βόρεια Αμερική στις 22 Μαρτίου του ίδιου έτους.

Αρχικά, το παιχνίδι εστιάζει στο δωδέκατο πόλεμο μεταξύ των θεών Cosmos και Chaos, οι οποίοι έχουν καλέσει αρκετούς πολεμιστές από παράλληλα σύμπαντα, ώστε να πολεμήσουν γι' αυτούς. Με το τέλος του δωδέκατου κύκλου, το παιχνίδι αναδημιουργεί το δέκατο τρίτο πόλεμο από το αρχικό "Dissidia Final Fantasy", και προσθέτει πολλαπλές παράπλευρες ιστορίες. Οι μάχες στο "Dissidia 012" έχουν πρόσθετες επιλογές, όπως η ικανότητα αντιμετώπισης των δυνατών επιθέσεων των αντιπάλων με τη χρήση βοηθητικών χαρακτήρων, ενώ η περιπλάνηση στο παιχνίδι γίνεται μέσω χάρτη, στο παραδοσιακό ύφος των παιχνιδιών της σειράς.

Η ανάπτυξη του "Dissidia 012" ξεκίνησε τον Αύγουστο του 2009, με το προσωπικό της Square να επιθυμεί να βελτιώσει τον τρόπο παιχνιδιού σε σχέση με το πρώτο παιχνίδι, ώστε να προσφέρει στον παίκτη περισσότερο διασκεδαστικά στοιχεία και να ισορροπήσει άλλα κομμάτια. Το παιχνίδι έχει δεχθεί θετική υποδοχή, με τον τύπο να το αποκαλεί ένα από τα καλύτερα παιχνίδια για το PlayStation Portable.
Περικλής Γαροφάλλου

Ο Περικλής Γαροφάλλου (1885 - 17 Ιουνίου 1977) ήταν Έλληνας πολιτικός.
Final Fantasy Type-0

Το Final Fantasy Type-0 (ιαπωνικά: ファイナルファンタジー零式 , Χέπμπορν: "Fainaru Fantajī Reishiki") είναι βιντεοπαιχνίδι δράσης ρόλων που αναπτύχθηκε και κυκλοφόρησε από τη Square Enix για το PlayStation Portable. Κυκλοφόρησε στην Ιαπωνία στις 27 Οκτωβρίου του 2011. Είναι μέρος της υποσειράς "Fabula Nova Crystallis", ένα σύνολο βιντεοπαιχνιδιών που μοιράζεται ένα μύθο που περιλαμβάνει τα "Final Fantasy XIII" και "Final Fantasy XV". Ο τρόπος παιχνιδιού είναι παρόμοιος με αυτόν του "Crisis Core: Final Fantasy VII", όπου ο παίκτης ελέγχει τους χαρακτήρες σε πραγματικό χρόνο στη μάχη στον κόσμο του Orience. Ο παίκτης, επίσης, χρησιμοποιεί τεχνικές ευρείας γκάμας στο χάρτη του κόσμου. Κατά τη διάρκεια αποστολών σχετικών με την ιστορία αλλά και παράπλευρων, έχει πρόσβαση σε μία επιλογή multiplayer (πολλαπλών παικτών).

Η ιστορία εστιάζει στην Class Zero (Κλάση Μηδέν), μία ομάδα δεκατεσσάρων μαθητών από το Vermillion Peristylium (Περιστύλιο Vermillion), μία μαγική ακαδημία στο Dominion of Rubrum (Επικράτεια του Rubrum). Όταν η Αυτοκρατορία Militesi εξαπολύει επίθεση στις υπόλοιπες Crystal States (Κρυστάλλινες Πολιτείες), αποζητώντας τον έλεγχο τον κρυστάλλων τους, η Ομάδα Μηδέν κινητοποιείται για την άμυνα του Rubrum. Τελικά, η ομάδα εμπλέκεται στα μυστικά πίσω από τον πόλεμο αλλά και τον λόγο της ίδιας της ύπαρξής της. Το υπόβαθρο και η παρουσίαση του παιχνιδιού είναι εμπνευσμένα από ιστορικά τεκμήρια, ενώ η ίδια η ιστορία του έχει γραφτεί με τρόπο τέτοιο ώστε να είναι πιο σκοτεινή από τους υπόλοιπους τίτλους της σειράς "Final Fantasy".

Το "Final Fantasy Type-0" αρχικά ανακοινώθηκε ως τίτλος για κινητά τηλέφωνα και το PSP με το όνομα "Final Fantasy Agito XIII". Η σκηνοθεσία του πραγματοποιήθηκε από τον Χατζίμε Ταμπάτα, ο οποίος ανέλαβε το εγχείρημα με την ολοκλήρωση του "Before Crisis: Final Fantasy VII". Αρχικά, σχεδιάστηκε για να παρέχει στον παίκτη πρόσβαση στο σύμπαν του "Fabula Nova Crystallis", όμως η έκδοση για κινητά τελικά ακυρώθηκε, και ο τίτλος του παιχνιδιού άλλαξε, ώστε να κρατήσει απόσταση από το δημοφιλή τίτλο του "Final Fantasy XIII". Όταν κυκλοφόρησε γνώρισε μεγάλη εμπορική επιτυχία, οι κριτικοί το επαίνεσαν για την ιστορία και τον τρόπο παιχνιδιού του, όμως δέχθηκε σχόλια για τον έλεγχο της κάμερας και την τεχνική νοημοσύνη. Το παιχνίδι κυκλοφόρησε μόνο στην Ιαπωνία, παρά τα σχέδια να βγει και εκτός αυτής. Διεθνώς, κυκλοφόρησε ένα υψηλής ανάλυσης remaster του παιχνιδιού για το PlayStation 4, το Μάρτιο του 2015.
Τόνι Βιλένα

Ο Τόνι Εμίλιο Τριντάντε ντε Βιλένα (ή απλά Τόνι Βιλένα) (ολλανδικά: "Tonny Emilio Trindade de Vilhena", 3 Ιανουαρίου 1995 - ) είναι Ολλανδός επαγγελματίας ποδοσφαιριστής, που αγωνίζεται στη Ερεντιβίζιε για τη Φέγενορντ, ως μέσος. Το 2016 έκανε και το ντεμπούτο του με την Εθνική Ολλανδίας ανδρών.
Απόλλων 1

Η αποστολή Απόλλων 1 ("Apollo 1"), αρχικά ορισμένη ως AS-204, ήταν η πρώτη επανδρωμένη αποστολή του αμερικανικού διαστημικού προγράμματος Απόλλων.
Αριστομένης Κακούρης

Ο Αριστομένης Κακούρης (1908 - 27 Νοεμβρίου 1988) ήταν Έλληνας δικηγόρος και νομάρχης.
Περιοχή Ουυούι

Η Περιοχή Ουυούι "(Uyui District)" (Σουαχίλι "Wilaya ya Uyui"), είναι μία από τις επτά περιοχές στην Περιφέρεια Ταμπόρα "(Tabora Region)" της Τανζανίας. Στα βόρεια συνορεύει με την Περιοχή Νζέγκα "(Nzega District)" και την Περιοχή Ιγκούνγκα "(Igunga District)" καθώς και με την Περιφέρεια Σινυάνγκα "(Shinyanga Region)", στα νότια με την Περιοχή Σικόνγκε "(Sikonge District)", δυτικά από την Περιοχή Ουράμπο "(Urambo District)" και την Περιοχή Καλιούα "(Kaliua District)" και ανατολικά με την Περιφέρεια Σινγκίντα "(Singida Region)". Η Αστική Περιοχή Ταμπόρα "(Tabora Urban District)" είναι εγκλωβισμένη εντός της Περιοχής Ουυούι "(Uyui District)". Η διοικητική έδρα της Περιοχής είναι η πόλη της Ταμπόρα "(Tabora)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Ουυούι "(Uyui District)" ήταν 281.101 άτομα.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ουυούι "(Uyui District)", ήταν 396.623 άτομα.

Η περιοχή συμπεριλαμβάνει το σύμπλεγμα Μπόλα "(Mbola cluster)", το οποίο περιέχει χωριά Χιλιετίας "(Millennium villages)".
Πασιτέλης

Ο Πασιτέλης ήταν ήταν αρχαίος Έλληνας γλύπτης και τορευτής από τη Μεγάλη Ελλάδα που έζησε τον 1ο π.Χ. αιώνα. Το 89 π.Χ. έγινε Ρωμαίος πολίτης και έζησε στην Ρώμη, όπου υπήρχαν διάφορα γλυπτά του από μάρμαρο, χαλκό ή άργυρο και χρησιμοποιούσε για την κατασκευή τους τα πήλινα προπλάσματα. Σύμφωνα με τον Μάρκο Τερέντιο Βάρρων (Varro), ίσως ο ήταν ο πρώτος που υιοθέτησε την πρακτική της επακριβούς αντιγραφής ενός προπλάσματος σε φυσικό μέγεθος, γιατί ποτέ δεν έφτιαχνε ένα έργο χωρίς πρώτα να φτιάξει το πρόπλασμά του. 

Το πιό γνωστό έργο του Πασιτέλη που αναφέρεται είναι το χρυσελεφάντινο άγαλμα του Διός για τον ναό του Μετέλλου στη Ρώμη. Θεωρείται τυπικός εκπρόσωπος της συνύπαρξης του ελληνικού κλασικισμού και του ρωμαϊκού νατουραρισμού, που επικρατούσαν την εποχή εκείνη. Αναφέρεται ακόμα και ως συγγραφέας πεντάτομου βιβλίου σχετικού με τα σημαντικότερα καλλιτεχνήματα του κόσμου.
Περιοχή Ιγκούνγκα

Η Περιοχή Ιγκούνγκα (Αγγλικά: "Igunga District", Σουαχίλι: "Wilaya ya Igunga"), είναι μία από τις επτά περιοχές στην Περιφέρεια Ταμπόρα "(Tabora Region)" της Τανζανίας. Στα βόρεια συνορεύει με την Περιφέρεια Σινυάνγκα "(Shinyanga Region)", ανατολικά με την Περιφέρεια Σινγκίντα "(Singida Region)", νότια από την Περιοχή Ουυούι "(Uyui District)" και δυτικά από την Περιοχή Νζέγκα "(Nzega District)". Η διοικητική έδρα είναι στην πόλη Ιγκούνγκα "(Igunga)".
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Ιγκούνγκα "(Igunga District)" ήταν 325.547 άτομα.. 

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ιγκούνγκα "(Igunga District)" ήταν 399.727 άτομα.
Μάχη του Τσαμουρλού

Η Μάχη του Τσαμουρλού (Τούρκικα:Çamurlu Muharebesi), ήταν μία μάχη που διεξήχθη στις 5 Ιουλίου 1413, μεταξύ του Μουσά Τσελεμπή και του Μεχμέτ Τσελεμπή, γιών του σουλτάνου Βαγιαζήτ Α΄ και ήταν η τελευταία σύγκρουση της Οθωμανικής Μεσοβασιλείας.Με τη μάχη του Τσαμουρλού, η Οθωμανική Αυτοκρατορία επανενώνεται, με σουλτάνο τον νικήτη της μάχης, Μεχμέτ Α΄ ή "Μεχμέτ Τσελεμπή".
Απόστολος Αρμενάκης

Ο Απόστολος Αρμενάκης (γεννημένος την 19η Ιουλίου 1980) είναι Έλληνας επαγγελματίας πετοσφαιριστής. Έχει ύψος 2,05 μ. και αγωνίζεται στη θέση του διαγωνίου.
Βλάντιμιρ Γκρμπιτς

Ο Βλάντιμιρ Γκρμπιτς ("Vladimir Grbić", γεννημένος στις 14 Δεκεμβρίου 1970) είναι παλαίμαχος διεθνής πετοσφαιριστής με καταγωγή από τη Σερβία. Έχει ύψος 1.93 μ. και αγωνιζόταν ως ακραίος.
Πίτερ Νέιφς ο πρεσβύτερος

Ο Πίτερ Νέιφς ο πρεσβύτερος (φλαμανδικά: Pieter Neefs I, Αμβέρσα, 1578 – Αμβέρσα, 1656) ήταν Φλαμανδός ζωγράφος της τεχνοτροπίας του μπαρόκ, ο οποίος ειδικευόταν στην απεικόνιση του εσωτερικού ιερών ναών.
Ο Πλανήτης των Θησαυρών

Ο Πλανήτης των Θησαυρών (αγγλικά: Treasure Planet) είναι αμερικανική ταινία επιστημονικής φαντασίας κινουμένων σχεδίων του 2002 σε παραγωγή των Walt Disney Animation Studios και διανομή από τη Walt Disney Pictures στις 27 Νοεμβρίου 2002. Αποτελεί την 43η ταινία μεγάλου μήκους της συλλογής «Τα Κλασικά της Disney». Η ταινία είναι μια επιστημονικής φαντασίας προσαρμογή του βιβλίου του Ρόμπερτ Λούις Στίβενσον, "Το νησί των θησαυρών" και ήταν η πρώτη ταινία που κυκλοφόρησε ταυτόχρονα σε τακτικές κινηματογραφικές αίθουσες και αίθουσες της ΙΜΑΧ. Η ταινία χρησιμοποιεί μια νέα τεχνική παραδοσιακής εικονογράφησης 2D με το χέρι πάνω σε 3D εικονογράφηση σε υπολογιστή.

Την ταινία έγραψαν, παρήγαγαν και σκηνοθέτησαν από κοινού οι Ρον Κλέμεντς και Τζον Μάσκερ, οι οποίοι είχαν την ιδέα για την ταινία την ίδια περίοδο που είχαν την ιδέα για μια άλλη ταινία κινουμένων σχεδίων της Disney, τη "Μικρή Γοργόνα" (1989). Στον "Πλανήτη των Θησαυρών" χαρίζουν τις φωνές τους οι Τζόζεφ Γκόρντον-Λέβιτ, Μπράιαν Μούρεϊ, Ντέιβιντ Χάιντ Πιρς, Μάρτιν Σορτ, Ρόσκι Λι Μπράουν, Έμμα Τόμσον, Λόρι Μέτκαλφ και Πάτρικ ΜακΓκούχαν (στον τελευταίο του ρόλο). Τη μουσική της ταινίας συνέθεσε ο Τζέιμς Νιούτον Χάουαρντ, ενώ τα τραγούδια έγραψε και ερμήνευσε ο Τζον Ρζένζνικ. Παρά τις θετικές κριτικές, η ταινία δεν τα πήγε καλά στο box office, αφού κόστισε $140 εκατομμύρια για να φτιαχτεί, ενώ κέρδισε μόλις $38 εκατομμύρια σε Ηνωμένες Πολιτείες και Καναδά και $110 εκατομμύρια συνολικά παγκοσμίως. Ήταν υποψήφια για Όσκαρ το 2002 στην κατηγορία Καλύτερη Ταινία Κινουμένων Σχεδίων.
Ντάριελ Άλμπο

Ο Ντάριελ Άλμπο ("Dariel Albo", γεννημένος στις 17 Ιανουαρίου του 1992) είναι Κουβανός πετοσφαιριστής.
Λίβαν Οσόρια Ροντρίγκεζ

Ο Λίβαν Οσόρια Ροντρίγκεζ (ισπ.:"Liván Osoria Rodriguez", γεννημένος στις 5 Φεβρουαρίου του 1994) είναι Κουβανός πετοσφαιριστής.
Οσνιέλ Μελγκαρέχο

Ο Οσνιέλ Μελγκαρέχο ("Osniel Melgarejo", γεννημένος στις 18 Δεκεμβρίου του 1997) είναι Κουβανός πετοσφαιριστής που αγωνίστηκε στην ομάδα του Παναθηναϊκού.
Αγαμήτωρ ο Μαντίνειος

Ο Αγαμήτωρ ο Μαντίνειος (6ος/5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Μαντίνεια Αρκαδίας, ο οποίος στέφθηκε νικητής στο αγώνισμα της πυγμαχίας παίδων κατά τους 70ους (500 π.Χ.) ολυμπιακούς αγώνες της αρχαιότητας -σε άλλες πηγές αναφέρεται 65ους αγώνες το 520 π.Χ.. Ο ιστορικός του 2ου αιώνα μ.Χ. Παυσανίας, ανέφερε πως είχε δει τον ανδριάντα του στην Ολυμπία.
Νίκος Γ. Ξυδάκης

Ο Νίκος Γ. Ξυδάκης είναι Έλληνας δημοσιογράφος και πολιτικός. Διετέλεσε βουλευτής Β΄ Αθηνών με το ΣΥΡΙΖΑ (2015-2019).
Τόρσβολουρ

Το Τόρσβολουρ ή Τόρσβελουρ (φεροϊκά: "Tórsvøllur", ) είναι ποδοσφαιρικό γήπεδο εντός των αθλητικών εγκαταστάσεων του Γκουνταντάλουρ στο Τόρσχαβν των Νήσων Φερόε. Το γήπεδο έχει χωρητικότητα 6.040 θεατών και ανεγέρθηκε το 1999 με στόχο να αποτελέσει το εθνικό στάδιο της χώρας και ένα γήπεδο με γρασίδι ως αγωνιστικό χώρο από γρασίδι εντός της πρωτεύουσας, Τόρσχαβν, το οποίο θα ήταν δυνατό να φιλοξενήσει διεθνείς ποδοσφαιρικές αναμετρήσεις. Προηγουμένως, η Εθνική Νήσων Φερόε έδινε τις εντός έδρας αναμετρήσεις στην πόλη του Τόφτιρ και το γήπεδο του Σβάνγκασκαρντ.

Τον Αύγουστο του 2011, εγκαταστάθηκαν προβολείς στο γήπεδο, οι οποίοι και χρησιμοποιήθηκαν για πρώτη φορά σε ποδοσφαιρική αναμέτρηση μεταξύ των Νήσων Φερόε και της Ιταλίας στις 2 Σεπτεμβρίου 2011.

Στα τέλη του 2017, αναμένεται να έχει ολοκληρωθεί το σύνολο των εργασιών ανακαίνισής του, η οποία και είναι η πρώτη από την ανέγερσή του, το 1999.
Πανδιονίδα φυλή

Με την ονομασία Πανδιονίς (αρχαία ελληνικά: Πανδιονίς) ή "Πανδιονίδα φυλή" (σύγχρονα ελληνικά) για την φυλή και Πανδιονίδα (γενική: Πανδιονίδος) για την περιοχή και με το όνομα (άρθρο: ο) Πανδιονίδης (αρχαία ελληνικά: Πανδιονίδης), ή (άρθρο πληθυντικού: οι) Πανδιονίδες (αρχαία ελληνικά: Πανδιονίδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της Πανδιονίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική. Η δραστηριότητα των πολιτών της φυλής αυτής πιθανόν να συνδέεται επίσης με το Ιερό του Πανδίονος και την εορτή Πάνδια.
Στράλζουντ

Το Στράλζουντ (γερμανικά: Stralsund) είναι παραθαλάσσια πόλη στη βόρεια Γερμανία στο ομόσπονδο κρατίδιο του Μεκλεμβούργου-Δυτικής Πομερανίας. Η πόλη βρίσκεται στη Βαλτική θάλασσα, στη νότια ακτή του πορθμού Στρέλασουντ. Φέρει την επωνυμία «πύλη του νησιού Ρύγκεν», με το οποίο τη συνδέει η Γέφυρα του Ρύγκεν. Η παλιά πόλη του Στράλζουντ είναι πλούσια σε ιστορικά κτίρια και μαζί με την παλιά πόλη του Βίσμαρ το 2002 εντάχθηκε στον κατάλογο Μνημείων Παγκόσμιας Κληρονομιάς ως "Ιστορικά κέντρα του Στράλζουντ και του Βίσμαρ"..

thumb|left|250px|Πανόραμα της παλαιάς αγοράς του Στράλζουντ
Γουλιέλμος Γ΄ της Σικελίας

Ο Γουλιέλμος Γ΄ της Σικελίας (περί το 1186 - περί το 1198) μέλος του Οίκου των Ωτβίλ ήταν Βασιλιάς της Σικελίας και Πρίγκιπας του Τάραντα (1194). Ο Γουλιέλμος Γ΄ ήταν υιός του Τανκρέδου της Σικελίας και της Σιβύλλης του Άτσερα.
Χαράλαμπος Πρωτοπαπάς

Ο Χαράλαμπος Πρωτοπαπάς (1920 - 17 Ιουνίου 2011) ήταν Έλληνας πολιτικός. Υπηρέτησε ως υπουργός στην κυβέρνηση εθνικής ενότητας του 1974.
Γιάννης Κατσαφάδος

Ο Γιάννης Κατσαφάδος (9 Μαΐου 1935 - 2 Μαρτίου 2020) ήταν Έλληνας δικηγόρος και πολιτικός. Υπηρέτησε ως βουλευτής και ευρωβουλευτής.
Περιοχή Σικόνγκε

Η Περιοχή Σικόνγκε (αγγλικά: "Sikonge District", σουαχίλι: "Wilaya ya Sikonge"), είναι μία από τις επτά περιοχές στην Περιφέρεια Ταμπόρα "(Tabora Region)" της Τανζανίας. Η Περιοχή καταλαμβάνει έκταση 26.282,73 τ.χλμ. (10.147,82 mi²), εκ των οποίων τα 24.968,59 τ.χλμ. (9.640,43 mi²) είναι δάση και πάρκα αγρίων θηρίων. Στα βορεοδυτικά, συνορεύει με την Περιοχή Ουράμπο "(Urambo District)", βόρεια με την Περιοχή Ουυούι "(Uyui District)", ανατολικά με την Περιοχή Μανυόνι "(Manyoni District)" της Περιφέρειας Σινγκίντα "(Singida Region)", στα νότια από την Περιοχή Τσούνυα "(Chunya District)" της Περιφέρειας Μπέυα "(Mbeya Region)", νοτιοδυτικά με την Περιοχή Μλέλε "(Mlele District)" της Περιφέρειας Κατάβι "(Katavi Region)".

Η διοικητική της έδρα είναι στην πόλη Σικόνγκε "(Sikonge)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Σικόνγκε "(Sikonge District)", ήταν 133.388 άτομα.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Σικόνγκε "(Sikonge District)", ήταν 179.883 άτομα.
United Grocery Outlet

To United Grocery Outlet, κατέχων επίσης την επωνυμία Bargain Barn Inc. και GO: Grocery Outlet, είναι μια περιφερειακή αλυσίδα εκπτωτικών σούπερ μάρκετ με έδρα στην Αθήνα του Τενεσί. Πέραν των 24 καταστημάτων στο Τενεσί, το United Grocery Outlet έχει 9 καταστήματα στη Δυτική Βόρεια Καρολίνα και άλλα 9 καταστήματα στο Κεντάκι, τη Γεωργία και την Αλαμπάμα. Το United Grocery Outlet είναι η μεγαλύτερη αλυσίδα εκποίησης προϊόντων μπακαλικής στις Νοτιοανατολικές ΗΠΑ.
Άντονι Τρόλοπ

Ο Άντονι Τρόλοπ ("Anthony Trollope", 24 Απριλίου 1815 - 6 Δεκεμβρίου 1882) ήταν Βρετανός συγγραφέας, ένας από τους πιο παραγωγικούς και σημαντικούς συγγραφείς της Βικτωριανής εποχής. Έγραψε 47 μυθιστορήματα, πλήθος διηγημάτων, ταξιδιωτικά βιβλία, αρκετά άρθρα, δύο θεατρικά έργα και την αυτοβιογραφία του. Παρότι πολυγραφότατος, δεν περιορίστηκε στη συγγραφή και για βιοποριστικούς λόγους διετέλεσε υπάλληλος για 33 χρόνια στα Βρετανικά Ταχυδρομεία, αφήνοντας καινοτόμο έργο πίσω του.
Ράγκναρ Σίγκουρντσον

Ο Ράγκναρ Σίγκουρντσον (γεννημένος στις 19 Ιουνίου 1986) είναι Ισλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός στην Εθνική Ισλανδίας και στη Φούλαμ. Από το 2017 αγωνίζεται με τη μορφή δανεισμού στη Ρουμπίν Καζάν στην Πρέμιερ Λιγκ Ρωσίας.
Κώστας Μελάς

Ο Κώστας Μελάς διδάσκει διεθνή χρηματοοικονομική και τραπεζική στο Πάντειο Πανεπιστήμιο όπου υπηρετεί ως καθηγητής. Την περίοδο 1996-2008 δίδαξε νομισματική θεωρία και πολιτική στο Πανεπιστήμιο Πειραιώς. Έλαβε το πτυχίο του από τη Σχολή Οικονομίας και Εμπορίου του Πανεπιστημίου της Φλωρεντίας και αναγορεύτηκε διδάκτωρ στο Τμήμα Αστικής και Περιφερειακής Ανάπτυξης του Παντείου με ειδίκευση στα Διεθνή Νομισματικά. Έχει εργαστεί ως σύμβουλος διοικήσεως της Εμπορικής Τραπέζης (1985-2010) και διευθυντής του Επιμορφωτικού Τραπεζικού Ινστιτούτου της (1996-2005).

Εξέδωσε μεταξύ άλλων: "Παγκοσμιοποίηση" (1999), "Νεοσυντηρητικοί" (2007), "Η σαστισμένη Ευρώπη" (2009), "Οι σύγχρονες κρίσεις του παγκόσμιου χρηματοπιστωτικού συστήματος" (2011), "Μικρά μαθήματα για την ελληνική οικονομία" (2013), "Μετά τον Ερντογάν τι;" (από κοινού με τον Σ. Λυγερό, 2013), "Η ατελέσφορη επιστήμη" (2013). Είναι πρόεδρος του Ομίλου Πολιτικού και Οικονομικού Προβληματισμού.
Ταγκρέδος της Σικελίας

Ο Ταγκρέδος της Σικελίας (ιταλ.: "Tancredi di Sicilia", 1138 - 20 Φεβρουαρίου 1194) μέλος του Οίκου των Ωτβίλ ήταν Βασιλιάς της Σικελίας και Πρίγκιπας του Τάραντα (1189 - 1194). Ο Ταγκρέδος ήταν νόθος υιός του Ρογήρου Γ΄ δούκα της Απουλίας & Καλαβρίας και της ερωμένης του Έμμας, κόρης του Ακκάρντο Β΄ κόμη του Λέτσε.
Χάνες Θορ Χάλντορσον

Ο Χάνες Θορ Χάλντορσον (γεννημένος στις 27 Απριλίου 1984) είναι Ισλανδός διεθνής ποδοσφαιριστής, ο οποίος αγωνίζεται ως τερματοφύλακας για λογαριασμό της Ράντερς ΦΚ.
Ακαμαντίδα φυλή

Με την ονομασία Ακαμαντίς (αρχαία ελληνικά: Ἀκαμαντίς) ή "Ακαμαντίδα φυλή" (σύγχρονα ελληνικά) για την φυλή και Ακαμαντίδα (γενική: Ακαμαντίδος) για την περιοχή και με το όνομα (άρθρο: ο) Ακαμαντίδης (αρχαία ελληνικά: Ἀκαμαντίδης), ή (άρθρο πληθυντικού: οι) Ακαμαντίδες (αρχαία ελληνικά: Ἀκαμαντίδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της Ακαμαντίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
Μάρτεϊν Γκέιρσον

Ο Μάρτεϊν Γκέιρσον (γεννημένος στις 11 Φεβρουαρίου 1951) είναι πρώην Ισλανδός ποδοσφαιριστής, ο οποίος σημείωσε συνολικά 67 διεθνείς συμμετοχές (άνω των 20 εκ των οποίων ως αρχηγός) με την εθνική ομάδα της χώρας μεταξύ του 1971 και του 1982, σημειώνοντας, παράλληλα, σύνολο 8 τερμάτων.

Στις ομάδες στις οποίες αγωνίστηκε περιλαμβάνεται και η Φραμ Ρέικιαβικ, με την οποία και πέτυχε τα νικητήρια τέρματα στους τελικούς του Κυπέλλου Ισλανδίας του 1973 και του 1979.

Διετέλεσε προπονητής της Φραμ Ρέικιαβικ από το 1994 έως το 1995.
Γεωργία Αποστόλου

Η Γεωργία Αποστόλου (5 Ιανουαρίου 1973 – 12 Ιουνίου 2016) ήταν Ελληνίδα ηθοποιός. Αποφοίτησε από τη Δραματική Σχολή του Εθνικού Θεάτρου και έγινε ευρέως γνωστή μέσα από πρωταγωνιστικούς ρόλους σε τηλεοπτικές σειρές.
Οι Έμποροι των Εθνών

Οι Έμποροι των Εθνών είναι μυθιστόρημα του Αλέξανδρου Παπαδιαμάντη. Όπως όλα τα βιβλία του συγγραφέα είναι γραμμένο στη γνωστή ιδιάζουσα καθαρεύουσα του Παπαδιαμάντη, με τους διαλόγους σε γλώσσα καθομιλουμένη. Δημοσιεύθηκε για πρώτη φορά στο δισεβδομαδιαίο περιοδικό «Μη Χάνεσαι» του Βλάση Γαβριηλίδη, σε συνέχειες, από τις 8 Νοεμβρίου του 1882 μέχρι τις 8 Φλεβάρη του 1883.
Νίκη Κεραμέως

Η Νίκη Κεραμέως (Θεσσαλονίκη, 18 Ιουλίου 1980) είναι Ελληνίδα δικηγόρος και πολιτικός. Είναι βουλευτής της Νέας Δημοκρατίας και εν ενεργεία Υπουργός Παιδείας και Θρησκευμάτων.
Ταγκρέδος του Ωτβίλ

Ο Ταγκρέδος του Ωτβίλ (980 - 1041) ήταν γενάρχης του Οίκου των Ωτβίλ και ελάχιστα στοιχεία υπάρχουν για τον ίδιο, έμεινε γνωστός στην ιστορία μόνο χάρη στα κατορθώματα της οικογένειας και των απογόνων του. Ο ίδιος ο Ταγκρέδος ήταν ευγενής μεσαίας τάξης που ζούσε πολύ κοντά στο Κουτάνς στην χερσόνησο Κοταντέν της Νορμανδίας, υπάρχουν πολλοί θρύλοι γύρω από το πρόσωπο του αλλά δεν υποστηρίζονται με τις σύγχρονες πηγές. 

Η Οικογένεια Ωτβίλ σύμφωνα με την παράδοση καταγόταν από τον "Χιάλτ" έναν Νορμανδό ευγενή που έζησε γύρω στο 920 και ίδρυσε την κωμόπολη "Χιάλτους Βίλα" στην χερσόνησο Κοταντέν της Νορμανδίας. Ο Ταγκρέδος ήταν απ΄ευθείας απόγονος του Χιάλτ και ζούσε στο Νορμανδικό χωριό Ωτβίλ από το οποίο η οικογένεια του πήρε το όνομα της. Το Ωτβίλ του Ταγκρέδου σύμφωνα με τους ιστορικούς ταυτίζεται με το σημερινό χωριό Ωτβίλ-λα-Γκισάρ το οποίο σύμφωνα με την Απογραφή του 2015 έχει πληθυσμό 469 κατοίκους.
Ρογήρος Α΄ της Σικελίας

Ο Ρογήρος Α΄ της Σικελίας ή Ρογήρος Μπόσο (περί το 1031 - 1101) ήταν ο πρώτος Κόμης της Σικελίας (1071 - 1101) από τον Οίκο των Ωτβίλ. Ήταν ο νεότερος υιός του Τανκρέδου του Ωτβίλ και της 2ης συζύγου του Φρεντιζέντας.
Χόρτζιους Χέλντορπ

Ο Χόρτζιους Χέλντορπ (φλαμανδικά: Gortzius Geldorp, 1553 - 1618) ήταν Φλαμανδός ζωγράφος της Αναγέννησης, ο οποίος δραστηριοποιήθηκε κυρίως στη Γερμανία, όπου διακρίθηκε ως προσωπογράφος.
Αντιοχίδα φυλή

Με την ονομασία Αντιοχίς (αρχαία ελληνικά: Ἀντιοχίς) ή "Αντιοχίδα φυλή" (σύγχρονα ελληνικά) για την φυλή και Αντιοχίδα (γενική: Αντιοχίδος) για την περιοχή και με το όνομα (άρθρο: ο) Αντιοχίδης (αρχαία ελληνικά: Ἀντιοχίδης), ή (άρθρο πληθυντικού: οι) Αντιοχίδες (αρχαία ελληνικά: Ἀντιοχίδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της Αντιοχίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
Περναμπούκο

Το Περναμπούκο (πορτογαλικά: "Pernambuco") είναι πολιτεία της Βραζιλίας. Γεωγραφικά βρίσκεται στα ανατολικά της χώρας και συνορεύει βόρεια με τις πολιτείες Σεαρά και Παραΐμπα, δυτικά με το Πιαουί, νότια με την Αλαγκόα και την Μπαΐα. Η πολιτεία βρέχεται από τον Ατλαντικό. Διοικητικό κέντρο της πολιτείας είναι το Ρεσίφε.

Το Περναμπούκο διοικητικά διαιρείται σε πέντε μεσοπεριοχές και 19 μικροπεριοχές και έχει 185 δήμους. Η πολιτεία έχει πληθυσμό 8.796.448 κατοίκους και έκταση 98.146,3 τετ.χλμ. 
Το αρχιπέλαγος Φερνάντο ντε Νορόνια, που βρίσκεται μακριά από τον βασικό κορμό της Βραζιλίας, αποτελεί μέρος της πολιτείας.
Ρογήρος Γ΄ της Απουλίας

Ο Ρογήρος Γ΄ της Απουλίας (, 1118 - 2 ή 12 Μαΐου 1148) μέλος του Οίκου των Ωτβίλ ήταν Δούκας της Απουλίας και Καλαβρίας (1134 - 1148). Ο Ρογήρος Γ΄ ήταν μεγαλύτερος γιος του Ρογήρου Β΄ της Σικελίας και της Ελβίρας Χιμένες νόθης κόρης του Αλφόνσου ΣΤ΄ της Καστίλης και Λεόν.
Χανς-Ντίτερ Φλικ

Ο Χανς-Ντίτερ Φλικ, γνωστός ως «Χάνσι», γεννημένος στις 24 Φεβρουαρίου 1965, είναι Γερμανός ποδοσφαιριστής και προπονητής ποδοσφαίρου. 

Από το 2006 έως το 2014, διετέλεσε βοηθός του Γιοάχιμ Λεβ στην τεχνική ηγεσία της Εθνικής Γερμανίας.
Νίκος Χουντής

Ο Νίκος Χουντής (Λαγκάδια Αρκαδίας, 17 Σεπτεμβρίου 1953) είναι Έλληνας πολιτικός, πρώην ευρωβουλευτής και Γενικός Γραμματέας του πολιτικού κόμματος Λαϊκή Ενότητα.

Γεννήθηκε το 1953 στα Λαγκάδια Αρκαδίας. Σπούδασε στο τμήμα Ηλεκτρολόγων Μηχανικών του ΕΜΠ και στο τμήμα Πολιτικών Επιστημών και Διεθνών Σπουδών του Παντείου Πανεπιστημίου.
Φρανς Φράνκεν ο πρεσβύτερος

Ο Φρανς Φράνκεν ο πρεσβύτερος (φλαμανδικά: Frans Francken (I), 1542, Χέρενταλς – 1616, Αμβέρσα) ήταν Φλαμανδός ζωγράφος, μια από τις ηγετικές μορφές στη ζωγραφική της Αμβέρσας κατά την Αντιμεταρρύθμιση]. Είναι κυρίως γνωστός για τους μεγάλους πίνακες για Αγία Τράπεζα και τους αλληγορικούς του πίνακες. Ήταν μέλος της δυναστείας ζωγράφων Φράνκεν, που διαδραμάτισε σημαντικό ρόλο στην καλλιτεχνική ζωή της Αμβέρσας κατά τον 17ο αιώνα.
Ρογήρος Δ΄ της Απουλίας

Ο Ρογήρος Δ΄ της Απουλίας (1152 - 1161) μέλος του Οίκου των Ωτβίλ ήταν ο τελευταίος Δούκας της Απουλίας και της Καλαβρίας (1154 - 1161). Ο Ρογήρος Δ΄ ήταν ο πρωτότοκος υιός του Γουλιέλμου Α΄ της Σικελίας και της Μαργαρίτας Χιμένες, κόρης του Γκαρθία Ραμίρεθ της Ναβάρρας.
Missing Noir M

Το Missing Noir M (Χανγκούλ: 실종느와르 M) είναι νοτιοκορεάτικη αστυνομική σειρά μυστηρίου με πρωταγωνιστές τον Κιμ Κανγκ-γου και τον Παρκ Χι-σουν. Μεταδιδόταν στο κανάλι ΟCN τα Σάββατο στις 23:00 για 10 επεισόδια από τις 28 Μάρτιο έως 30 Μαΐου το 2015.
Γουλιέλμος Α΄ της Σικελίας

Ο Γουλιέλμος Α΄ της Σικελίας ή "Γουλιέλμος ο Κακός" ("Guglielmo I di Sicilia", 1120 - 7 Μαΐου 1166) μέλος του Οίκου των Ωτβίλ ήταν Δούκας της Απουλίας και της Καλαβρίας (1148 - 1154), Βασιλιάς της Σικελίας (1154 - 1166) και Πρίγκιπας του Τάραντα (1138 - 1144). Ο Γουλιέλμος Α΄ ήταν τέταρτος γιος του Ρογήρου Β΄ της Σικελίας και της Ελβίρας Χιμένες νόθης κόρης του Αλφόνσου ΣΤ΄ της Καστίλης και Λεόν. Το προσωνύμιο "Κακός" δεν του άξιζε και του αποδόθηκε από τον ιστορικό Ούγο Φαλκάντους, εκφράζει την προκατάληψη εναντίον του από τους ευγενείς και κρατικούς λειτουργούς. Ο παππούς του Γουλιέλμου Α΄ ήταν ο Ρογήρος Α΄ της Σικελίας και ο προπάππους του ο Ταγκρέδος του Ωτβίλ. 

Ο Γουλιέλμος Α΄ δεν είχε στόχο να κυβερνήσει επειδή είχε τρεις μεγαλύτερους αδελφούς αλλά απεβίωσαν και οι τρεις πρόωρα πριν από τον πατέρα τους, ο Ρογήρος Γ΄ της Απουλίας το 1148, ο Ταγκρέδος του Μπάρι το 1138 και ο Αλφόνσος της Κάπουα το 1144. Ο Γουλιέλμος Α΄ διαδέχθηκε τον μεγαλύτερο αδελφό του Ρογήρο Γ΄ στο Δουκάτο της Απουλίας και της Καλαβρίας που πέθανε πρόωρα χωρίς νόμιμα τέκνα (1148) και τον πατέρα του στο Βασίλειο της Σικελίας (1154) χωρίς να είναι έτοιμος να κυβερνήσει. Όταν ανέβηκε στον θρόνο της Σικελίας παρέδωσε το Δουκάτο της Απουλίας και της Καλαβρίας στον μεγαλύτερο ανήλικο γιο του Ρογήρο Δ΄.
Γουλιέλμος Α΄ της Απουλίας

O Γουλιέλμος Α΄ της Απουλίας ή Γουλιέλμος ο Σιδηρόχειρ (πριν το 1010 - 1046) ήταν ο πρώτος Κόμης της Απουλίας και της Καλαβρίας (1042 - 1046), από τον Οίκο των Ωτβίλ. Ήταν υιός του Τανκρέδου και της πρώτης συζύγου του Μουριέλας.